Ταξίδι στα Σκόπια με το πρόγραμμα Erasmus

Πρώτη φορά θα ταξίδευα στο εξωτερικό και με ενθουσίασε πολύ η ιδέα όταν έμαθα ότι θα μου δοθεί η ευκαιρία να ταξιδέψω με το πρόγραμμα Erasmus στα Σκόπια. Στα Σκόπια μου άρεσε πολύ η παλιά αγορά με τα μικρά ξύλινα μαγαζιά. Μου έκανε πολύ μεγάλη εντύπωση ότι κάθε σοκάκι πουλούσε ένα διαφορετικό είδος εμπορεύματος και ιδιαίτερα το σοκάκι με τα χρυσαφικά και τα ρουμπίνια. Πολύ ωραία ήταν επίσης η κεντρική γέφυρα κατασκευασμένη κατά την διάρκεια της οθωμανικής αυτοκρατορίας. Η γέφυρα ενώνει τις δυο πλευρές της πόλης που τις διαχωρίζει ο ποταμός Vardar. Μου άρεσε πολύ κι η βόλτα με τις βάρκες στο φαράγγι Μάτκα, ιδιαίτερης φυσικής ομορφιάς.

Αυτό όμως που μου έκανε περισσότερη εντύπωση και μου άρεσε πολύ ήταν η πόλη Οχρίδα που βρίσκεται περίπου 3 ώρες μακριά από τα Σκόπια. Το ξενοδοχείο ήταν ένα από τα καλύτερα ξενοδοχεία που είχα μείνει ως τώρα. Μετά το φαγητό, μας ξενάγησαν μέσα στην πόλη. Αν και είχε πολύ κρύο διασκεδάσαμε την ξενάγηση και μάθαμε πολλά για την Οχρίδα. Μια πολύ ενδιαφέρουσα και εντυπωσιακή πληροφορία ήταν η παραγωγή του ροζ ρουμπινιού.

Τέλος επισκεφτήκαμε πολύ ωραίες εκκλησίες και μοναστήρια. Ένα από αυτά ήταν το μοναστήρι του Όσιου Ναούμ που βρίσκεται στην Οχρίδα , η Αγία Σοφία και τέλος ο ναός του Ιωάννη του Χρυσόστομου στα Σκόπια.

Μου άρεσε πάρα πολύ η εμπειρία της συμμετοχής μου στο πρόγραμμα Erasmus και ελπίζω να μου δοθεί ξανά μια τέτοια ευκαιρία. Πέρασα πολύ όμορφα και έκανα νέες φιλίες.

Σουλιώτη Ελένη, Α’2